বৈদ্যনাথনের বক্তব্য হিসাবে সংস্থার ওই বিবৃতিতে আরও বলা হয়েছে, ‘২০১০ সালে প্রতিষ্ঠার সময় ‘ক্যাপিটাল ফার্স্ট’-এর কার্যত অস্তিত্বই ছিল না। ২০১২-১৩ সালে ভারতের অর্থনীতির অবস্থাও ছিল টালমাটাল। সেই সময় কোনও অর্থনৈতিক প্রতিষ্ঠান গঠন করে সেটা দাঁড় করানো ছিল বিরাট চ্যালেঞ্জের। তবু সেই দুঃসময়ে মোটা টাকার চাকরি ছেড়ে আমার সঙ্গে এসে কাজ করেছেন। কঠোর পরিশ্রম করেছেন, সংস্থার নীতি বাস্তবায়িত করেছেন, অনেক উদ্ভাবনী ভাবনা নিয়ে এসেছেন। সেই সব কিছুর কৃতজ্ঞতা হিসাবেই এই দান।’